als_Latn dik_Latn sag_Latn
Ka pasur shumë largime, por edhe afrimet kanë qenë të shumta, kështu që konkurrenca mbetet sërish në radhët e skuadrës vlonjate. Trajneri Ernestino Ramela ka mundësi të zgjedhë 11 titullarët, por edhe alternativat në stol do të jenë nga më të mirat. Në momentin e nisjes së përgatitjeve, kur jashtë listës mbetën jo pak, por 11 lojtarë, u duke se Flamurtari do të kishte vështirësi në kompletimin e grupit, por drejtuesit ndërhynë menjëherë dhe afruan lojtarë cilësorë nga jashtë vendit, 4 të zyrtarizuar deri tani. Titullar në portë është Ilion Lika, ndërkohë që Klodian Xhelili është gati në çdo moment. Veliu, Kuqi, Idrizaj, Arbëri, Pepa dhe Tomiç janë 6 lojtarë, që luajnë për 4 vende titullari, pa harruar të rinjtë e ardhur në skuadër nga akademia. Edhe mesfusha ka shumë alternativa. Lena, Vucaj, Telushi, Nikoliç dhe Hodza mendohet të jenë titullarë, por edhe Kuqi, Shehaj dhe kosovari Maxhuni mund të luajnë në këtë repart. Trajneri Ramela do të ketë mundësinë e përzgjedhjes. Për sulmin janë në dispozicion të trajnerit italian për momentin Ablaliaj dhe Shehaj, por drejtuesit janë duke punuar për të sjellë në skuadër një tjetër sulmues cilësor nga jashtë, sepse Gelashvili, sipas parashikimeve, do të jetë gati thuajse në fundin e kampionatit. Flamurtari, edhe pse ka ndryshuar shumë në emra vetëm gjatë një muaji, sërish mbetet një skuadër, ku konkurrenca është e pranishme dhe do të luftohet fort edhe për një vend titullari. Nuk do të jenë jashtë vëmendjes lojtarët e akademisë, të cilët, siç ka pranuar edhe vetë kreu i stolit të Flamurtarit, do të kenë mundësitë e tyre në ndeshje të veçanta. Lojtarë si Bregu, Deliaj, Duda, Llambro apo dhe ndonjë tjetër, janë të gatshëm të japin kontributin e tyre për Flamurtarin e ri. Gjithsesi, merkato ende nuk ka përfunduar dhe konkurrenca pritet të rritet edhe më shumë, pasi do të shtohet organika e skuadrës kuqezi. 11 lojtarë janë larguar, ndërkohë që me Flamurtarin kanë nënshkruar deri tani 5 lojtarë, veç të rinjve të ardhur nga ekipet e moshave.
Afrimet e deritanishme
Avni Pepa
Vukashin Tomiç
Albin Hodza
Baco Nikoliç
Lorik Maxhuni
als_Latn als_Latn sot_Latn lin_Latn ssw_Latn tur_Latn tum_Latn